772 DE AUGMENT1S SC1ENTIARUM 



similem esse, quae in sublime ferri et cantillando se oblectare 

 soleat, at nihil aliud ; quinimo ex accipitris potius genere esse, 

 qui et in alto volare, ac subinde, cum visum fuerit, descendere 

 et praedam rapere novit. Deinde et ad perfectionem literarum 

 hoc ipsum spectat, quia legitimae inquisitionis vera norma est, 

 ut nihil inveniatur in globo materice, quod non hdbeat parallelum 

 in globo crystalline sive intellectu. Hoc est, ut nihil veniat in 

 Practicam, cujus non sit etiam Doctrina aliqua et Theoria. 

 Neque tamen literoe hanc ipsam Fortunae Architecturam aliter 

 admirantur aut aestimant, quam ut opus quoddam inferioris 

 generis. Nemini enim Fortuna Propria, pro dono Esse * sui a 

 Deo concesso, ullo modo digna retributio esse possit. Quin et 

 non raro fit, ut viri virtutibus egregii fortunes suae sponte 

 renuncient, ut rebus sublimioribus vacent. Digna tamen est 

 Fortuna, quatenus virtutis ac bene merendi organum est, sua 

 quoque speculatione et doctrina. 



Ad hanc Doctrinam pertinent praecepta, nonnulla Summaria, 

 nonnulla Sparsa et Varia. Praecepta Summaria versantur circa 

 veram Notitiam et Aliorum et Sui. Primum igitur praeceptum 

 (in quo cardo Notitiae Aliorum vertitur) illud constituatur, ut 

 procuremus nobis quantum fieri possit fenestram illam, quam 

 olim requisivit Momus. 2 Ille, cum in humani cordis fabrica tot 

 angulos et recessus conspicatus esset, id reprehendit quod de- 

 fuisset fenestra, per quam in obscuros illos et tortuosos anfractus 

 inspicere quis possit. Hanc autem fenestram obtinebimus, si 

 omni sedulitate nobis informationem comparemus et procure- 

 mus de personis, quibuscum intercedunt negotia, particularibus; 

 earumque ingeniis, cupiditatibus, finibus, moribus, auxiliis et 

 adminiculis quibus praecipue sufFulciuntur et valent; et rursus 

 defectibus et imbecillitatibus, quaque ex parte maxime pate- 

 ant et obnoxii sint; amicis, factionibus, patronis, clientelis; 

 rursusque inimicis, invidis, competitoribus ; etiam temporibus 

 et aditibus 



(Sola viri molles aditus et tempora noris) ; 3 



denique institutis et normis quas sibi praescripserunt, et simili- 



1 " Esse " is here used as an indeclinable substantive, a construction common among 

 the schoolmen. " Posse " and " Velle " are often used in the same way. 



2 See Lucian. in Hermotim. 20. But as Bacon, in the Essay on Building, alludes 

 to a part of the story which Lucian does not tell, it is probable that his knowledge of 

 it was derived from some other source. The most obvious one is the JEsopic fable ; 

 but there Monms's wish is not quite the same as in the text. In the fable he com- 

 plains not that there are no shutters, SvpiSes, in the breast, but that ol <ty>eVe$ are 

 inside it, and not on the surface. 



8 Virg. ^En. iv. 423 



